Imtella' Diċembru 1, 2020 Scott Atlas, li kien il-konsulent speċjali tal-President Amerikan Donald Trump fuq il-coronavirus, irriżenja. Dr Atlas irringrazzja lil Trump li tah l-unur iservi lill-poplu Amerikan, u qal li dejjem straħ fuq ix-xjenza u l-evidenza mingħajr kunsiderazzjonijiet jew influwenza politika. Il-kontribut ta' Dr Atlas minn meta ngħaqad mat-task force tal-coronavirus f'Awwissu li għadda kien wieħed kontroversjali, hekk kif esprima xettiċiżmu fuq l-effettività tal-maskri, tkellem kontra l-lockdowns u mbotta l-idea ta' immunità tal-merħla. Il-kontroversja madwaru żdiedet meta ppubblika 'tweet' bil-kliem "nies qumu" fl-isfond ta' restrizzjonjiet ġodda imposti f'Michigan. Esperti tas-saħħa pubblika bħal Dr Anthony Fauci akkużaw lil Dr Atlas li kien qed jiżgwida lill-President fuq l-imxija tal-virus.